text: Åh for s***: Her graver arkæologer guld op af jorden
  05 december 2016 kl. 10.47
  Guld- og sølvstykker fra 900-tallet blev mandag formiddag gravet fri af jorden øst for Ribe. Der har de ligget siden 900-tallet. Udgravningen fortsætter.
  Mandag formiddag gravede arkæologer bogstaveligt guld op af jorden foran TV SYDs kamera. Det skete på en mark mellem Harreby og Fæsted øst for Ribe. Allerede inden middagstid havde arkæologerne fundet fire-fem guldstykker, plus nogle sølvstykker.
  Se i klippet her, hvordan et fint, snoet guldsmykke blev hentet op af jorden, hvor det har ligget siden 900-tallet, og hør arkæologernes spontane begejstring.
  
  
  